ΜΑΘΗΜΑ 6ο

**4.1: ΚΟΙΝΩΝΙΚΟΙ ΘΕΣΜΟΙ** (σελ.31)

Είναι: **ανθρώπινες σχέσεις** (π.χ. γονείς – παιδιά, δάσκαλοι- μαθητές, ιερέας – πιστοί) και **δραστηριότητες** (π.χ. οικογένεια, εκπαίδευση, εκκλησία)

**Οργανωμένες** (αποτελούνται από διάφορα όργανα, διαμορφώνουν κοινωνικές θέσεις- κοινωνικούς ρόλους – κοινωνικούς κανόνες)

**Σταθερές** (οι σχέσεις μεταξύ των οργάνων τους διατηρούνται)

* **Έχουν σκοπό : την ικανοποίηση σημαντικών κοινωνικών αναγκών (βιολογική αναπαραγωγή, μόρφωση, λατρεία του Θεού)**

|  |  |  |  |
| --- | --- | --- | --- |
| **ΑΝΑΓΚΗ** | **ΘΕΣΜΟΙ** | **ΚΟΙΝΩΝΙΚΑ ΟΡΓΑΝΑ** | **ΚΟΙΝΩΝΙΚΕΣ ΘΕΣΕΙΣ** |
| **βιολογική αναπαραγωγή** | **οικογενειακοί** | **οικογένεια** | **παιδί - γονιός** |
| **παραγωγή αγαθών** | **οικονομικοί** | **επιχειρήσεις** | **εργάτης - εργαζόμενος** |
| **μόρφωση** | **εκπαιδευτικοί** | **σχολείο** | **μαθητής - καθηγητής** |
| **διακυβέρνηση** | **πολιτικοί** | **Βουλή** | **κυβερνήτης- πολίτης** |
| **λατρεία Θεού** | **θρησκευτικοί** | **εκκλησία** | **ιερέας- πιστοί** |

**4.2: ΑΝΑΓΚΑΙΟΤΗΤΑ ΚΟΙΝΩΝΙΚΩΝ ΘΕΣΜΩΝ** (σελ.31-32)

**Η κοινωνία** είναι ένα σύνολο ατόμων **οργανωμένο** και με **διάρκεια στο χρόνο.** Με τους κοινωνικούς θεσμούς η κοινωνία:

* Οργανώνεται

Οι θεσμοί διαμορφώνουν **κοινωνικούς κανόνες =>** τα άτομα αναλαμβάνουν **κοινωνικές θέσεις =>** ασκούν **κοινωνικούς ρόλους**

**(*Παράδειγμα στους θρησκευτικούς θεσμούς:*** Οι θρησκευτικοί θεσμοί διαμορφώνουν την εκκλησιαστική παράδοση και κάποιους κανόνες θρησκευτικής συμπεριφοράς => αναλαμβάνεται από κάποια άτομα η θέση του ιερέα => ασκείται ο κοινωνικός ρόλος της βοήθειας στη λατρεία του Θεού και τη θρησκευτική διάπλαση του ατόμου)

* Αποκτά διάρκεια στο χρόνο

Τα άτομα συμπεριφέρονται με βάση πρότυπα συμπεριφοράς, δηλ. κοινωνικούς κανόνες =>μαθαίνουν τις κοινωνικές αξίες που τους διαμόρφωσαν => εξασφαλίζεται η συνέχεια της κοινωνικής ζωής (Παράδειγμα στους θρησκευτικούς θεσμούς: Τα άτομα συνηθίζουν να εκδηλώνονται με βάση πρότυπα από την εκκλησιαστική παράδοση, π.χ. τελούν το μυστήριο του γάμου => μαθαίνουν τις αξίες που τα διαμόρφωσαν, π.χ. την αγάπη των συζύγων => εξασφαλίζεται η συνέχεια του θεσμού του γάμου ως σημαντικού θεσμού για την κοινωνία)

**ΔΗΜΙΟΥΡΓΙΑ ΝΕΩΝ ΘΕΣΜΩΝ** (σελ 32)

Γίνεται με **την εξέλιξη της κοινωνίας**

(παράδειγμα: η δημιουργία του θεσμού του ολοήμερου σχολείου. Βήματα εξέλιξης: εργασία των γυναικών => ανάγκη φύλαξης μαθητών => φύλαξη με ιδιωτική πρωτοβουλία γονέων (θεσμός ανεπίσημος, δηλ. **άτυπος – δημιουργείται** μ**ε πρωτοβουλία ατόμων – θεσμοποίηση**) => ολοήμερο σχολείο (θεσμός επίσημος, δηλ, **τυπικός –** **δημιουργείται με νόμο- θεσμοθέτηση**)

**4.3: ΛΕΙΤΟΥΡΓΙΕΣ ΚΟΙΝΩΝΙΚΩΝ ΘΕΣΜΩΝ** (σελ.33)

* **Λίγες/ Πολλές**

Λίγοι θεσμοί=> πολλές λειτουργίες ανά θεσμό

Πολλοί θεσμοί => λίγες λειτουργίες ανά θεσμό

(π.χ. 19ος αιώνας: λίγοι θεσμοί στην ελληνική κοινωνία

Ρόλος εκκλησίας: καλλιέργεια πίστης, μετάδοση γνώσεων κλπ.

20ος αιώνας: αρκετοί θεσμοί στην ελληνική κοινωνία

Ρόλος εκκλησίας: κυρίως καλλιέργεια πίστης)

* **Κύριες/ Δευτερεύουσες**
* Κύρια λειτουργία σχολείου: μετάδοση γνώσεων
* Δευτερεύουσα λειτουργία σχολείου: κοινωνικοποίηση, επαγγ προσανατολισμός, πνευματική καλλιέργεια
* **Φανερές/ Κρυφές**
* Φανερή λειτουργία ΜΜΕ: ενημέρωση, ψυχαγωγία
* Κρυφή λειτουργία ΜΜΕ: καλλιέργεια προτύπων συμπεριφοράς (καταναλωτικά, βίας, κλπ.)